10 penni sellele, kes ütleks kust jookseb piir ideaalse/normaalse ja iseka ema vahel?  kust algab egoism? kust altruism?  mina soovin parimat, püüan parimat. aga tahan ise ka.  teistele tundub, et liiga palju.  samas, kui oma lapsepõlve ja poiste praegust elu võrdlen, siis ma nende huvides pigem ei võrdleks.  sest  polnud/olnud/saanud/võimaldatud mulle pooltki seda, mis neil praegu käes. ümber. ja valla.    ma olen tüdinud etteheidetest. vähem poiste. rohkem ema omadest.  ma ei taha end terve elu süüdi tunda.    täna õhtul kuulutasin välja erakorralise koosoleku. mõelgu oma soovid ja tahtmised läbi. väljendagu omi arusaamu. suhtumisi. seisukohti. esitlegu. põhjendagu.  kedagi välja ei naerda. ei parastata. süüdistata.  eks püüame siis neid nurki lihvida. omavahel sobitada.  eesmärk pole ju otsida vigu  vaid leida lahendusi!